Iechyd Y Cyhoedd, Cymru RHAN 1 Cyffredinol Enwi a dod i rym 1 1 Enw’r Rheoliadau hyn yw Rheoliadau Diogelu Iechyd (Coronafeirws, Teithio Rhyngwladol) (Cymru) 2020. 2 Daw’r Rheoliadau hyn i rym am 12.01 a.m. ar 8 Mehefin 2020. Dehongli cyffredinol 2 1 Yn y Rheoliadau hyn— ystyr “coronafeirws” (“ coronavirus ”) yw coronafeirws syndrom anadlol acíwt difrifol 2 (SARS-Cov-2); mae i “y Deddfau Mewnfudo” yr ystyr a roddir i “the Immigration Acts” yn adran 61 o Ddeddf Ffiniau’r DU 2007 ; ystyr “dyfais” (“ device ”) yw dyfais feddygol ddiagnostig in vitro o fewn yr ystyr a roddir i “ in vitro diagnostic medical device” yn rheoliad 2(1) Reoliadau Dyfeisiadau Meddygol 2002 ; ystyr “gwybodaeth am deithiwr” (“ passenger information ”) yw’r wybodaeth a bennir yn Atodlen 1; ; mae “mangre” (“ premises ”) yn cynnwys unrhyw ardd, iard, tramwyfa, gris, garej, tŷ allan, neu unrhyw atodyn i fangre o’r fath; ystyr “penodolrwydd” (“ specificity ”) mewn perthynas â dyfais, yw pa mor aml y mae’r ddyfais yn cynhyrchu canlyniad negyddol yn gywir; ystyr “plentyn” (“ child ”) yw person o dan 18 oed ac mae unrhyw gyfeiriad at “oedolyn” i’w ddehongli yn unol â hynny; ystyr “prawf cymhwysol” (“ qualifying test ”) yw prawf sy’n brawf cymhwysol at ddibenion rheoliad 6A; ystyr “sensitifrwydd” (“ sensitivity ”), mewn perthynas â dyfais, yw pa mor aml y mae’r ddyfais yn cynhyrchu canlyniad positif yn gywir; ystyr “swyddog mewnfudo” (“ immigration officer ”) yw person sydd wedi ei benodi yn swyddog mewnfudo gan yr Ysgrifennydd Gwladol o dan baragraff 1 o Atodlen 2 i Ddeddf Mewnfudo 1971 . 2 At ddibenion y Rheoliadau hyn, mae gan berson gyfrifoldeb am blentyn os oes gan y person— a gwarchodaeth neu ofal am y plentyn, neu b cyfrifoldeb rhiant am y plentyn (o fewn ystyr Deddf Plant 1989) . 3 Yn y Rheoliadau hyn, mae i— “yr ardal deithio gyffredin” ; “awyren” ; “llong” ; “porthladd” , yr un ystyr ag a roddir i “the common travel area”, “aircraft”, “ship” a “port” yn Neddf Mewnfudo 1971. 4 At ddibenion y Rheoliadau hyn, nid yw person sy’n cyrraedd gwlad neu diriogaeth nad yw’n esempt (o fewn ystyr rheoliad 9(1)) ar long neu awyren i’w drin fel pe bai wedi bod yn y man hwnnw oni bai— a bod y person yn dod oddi ar y llong neu’r awyren pan fo yn y man, neu b pan na fo’r person yn dod oddi ar y llong neu’r awyren pan fo yn y man, bod unrhyw deithwyr eraill yn mynd ar y llong neu’r awyren yn y man. RHAN 2 Gofyniad i ddarparu gwybodaeth Personau sy’n cyrraedd o’r tu allan i’r ardal deithio gyffredin 3 1 Yn y Rhan hon mae cyfeiriadau at “P” yn gyfeiriadau at— a person sy’n cyrraedd Cymru ar long neu awyren o fan y tu allan i’r ardal deithio gyffredin, neu b person— i sy’n cyrraedd Cymru ar long neu awyren o Weriniaeth Iwerddon, Ynysoedd y Sianel, neu Ynys Manaw, ac ii sydd wedi bod mewn man y tu allan i’r ardal deithio gyffredin o fewn y cyfnod o 10 o ddiwrnodau sy’n dod i ben ar y diwrnod pan fo’r person yn cyrraedd. 2 Ond nid yw cyfeiriadau at P yn cynnwys — a person a ddisgrifir yn Rhan 1 o Atodlen 2, b person a ddisgrifir ym mharagraff 12(1)(b) o Atodlen 2 (gweithwyr gweithredol, cynnal a chadw a diogelwch sy’n gweithio ar Dwnnel y Sianel), neu c person a ddisgrifir ym mharagraff (3), y mae’r amod ym mharagraff (4) wedi ei fodloni mewn cysylltiad ag ef. 3 Y disgrifiadau o bersonau yw— a person sy’n weithiwr cludiant teithwyr ffyrdd, o fewn ystyr paragraff 6 o Atodlen 2; b person a ddisgrifir ym mharagraff 7 o Atodlen 2 (meistri a morwyr); c person a ddisgrifir ym mharagraff 8 o Atodlen 2 (peilotiaid ar longau masnach); d person a ddisgrifir ym mharagraff 9 o Atodlen 2 (arolygwyr a syrfewyr llongau); e person a ddisgrifir ym mharagraff 10 o Atodlen 2 (criw awyren); f person a ddisgrifir ym mharagraff 12(1)(a) neu (c) o Atodlen 2 (gyrwyr, criw a phersonau eraill sy’n cyflawni swyddogaethau hanfodol mewn cysylltiad â Thwnnel y Sianel). 4 Mae’r amod a grybwyllir ym mharagraff (2)(c) wedi ei fodloni mewn perthynas â pherson os nad yw’r person, ar ei daith i Gymru, ond wedi teithio— a ar long neu awyren nad yw’n cludo teithwyr; b mewn rhan o long neu awyren nad yw teithwyr yn cael mynd iddi. Gofyniad i ddarparu gwybodaeth am deithiwr 4 1 Rhaid i P gyflwyno’r wybodaeth ganlynol i’r Ysgrifennydd Gwladol yn electronig wrth gyrraedd neu cyn cyrraedd Cymru, gan ddefnyddio cyfleuster a ddarperir gan yr Ysgrifennydd Gwladol at y diben hwn— a gwybodaeth am deithiwr ar gyfer P, a b pan fo P yn cyrraedd Cymru yng nghwmni plentyn y mae gan P gyfrifoldeb amdano, gwybodaeth am deithiwr ar gyfer y plentyn, 2 Pan fo P yn cyrraedd Cymru drwy borthladd-- a rhaid i P gydymffurfio â pharagraff (1) cyn gadael y porthladd, a b rhaid i swyddog mewnfudo yn y porthladd ddarparu P unrhyw gynhorthwy y mae’r swyddog yn ei ystyried yn angenrheidiol i alluogi P i gydymffurfio â pharagraff (1). 3 Nid yw’n ofynnol i P gydymffurfio â pharagraff (1) os yw’r wybodaeth am deithiwr wedi ei darparu’n electronig i’r Ysgrifennydd Gwladol gan ddefnyddio cyfleuster a ddarparwyd gan yr Ysgrifennydd Gwladol at y diben hwnnw, cyn i P gyrraedd Cymru. 4 Ond pan fo paragraff (3) yn gymwys, rhaid i P ddarparu tystiolaeth i swyddog mewnfudo bod y wybodaeth am deithiwr wedi ei ddarparu, os gofynnir iddo wneud hynny gan y swyddog. 5 Pan fo P yn blentyn y mae gwybodaeth am deithiwr mewn cysylltiad ag ef wedi ei darparu gan berson sydd â chyfrifoldeb am P, yn unol â pharagraff (1)(b), nid yw paragraff (1)(a) yn ei gwneud hi’n ofynnol i P ddarparu gwybodaeth am deithiwr ar gyfer P. Gofyniad i hysbysu ynghylch newidiadau i wybodaeth am deithiwr 5 1 Mae paragraff (2) yn gymwys— a pan fo’n ofynnol gan reoliad 7 neu 8 i P breswylio mewn mangre (ac i beidio â gadael y fangre na bod y tu allan iddi) tan ddiwedd diwrnod olaf ynysiad P (o fewn yr ystyr a roddir gan reoliad 12), a b pan fo gwybodaeth am deithiwr ar gyfer P yn newid cyn diwedd y diwrnod hwnnw. 2 Pan fo’r paragraff hwn yn gymwys, rhaid i P ddarparu i’r Ysgrifennydd Gwladol yn electronig wybodaeth am deithiwr sydd wedi ei diweddaru cyn gynted ag y bo’n resymol ymarferol, gan ddefnyddio’r cyfleuster a ddarperir gan yr Ysgrifennydd Gwladol at y diben hwnnw. 3 Pan fo P yn blentyn y mae gan berson arall gyfrifoldeb amdano— a nid yw’n ofynnol i P ddarparu gwybodaeth am deithiwr sydd wedi ei diweddaru o dan baragraff (2), a b mae’n ofynnol i’r person arall, ar ran P, ddarparu’r wybodaeth am deithiwr sydd wedi ei diweddaru . Gwybodaeth am deithiwr nad yw ym meddiant neu o dan reolaeth person 6 Nid oes dim yn rheoliad 4 neu 5 sy’n ei gwneud yn ofynnol i berson ddarparu gwybodaeth am deithiwr nad yw ym meddiant y person neu o dan ei reolaeth. RHAN 2A Hysbysiad o ganlyniad prawf negyddol etc. Gofyniad i feddu ar hysbysiad o ganlyniad prawf negyddol 6A 1 Rhaid i berson (“P”) sy’n 11 oed neu drosodd sy’n cyrraedd Cymru o’r tu allan i’r ardal deithio gyffredin feddu wrth gyrraedd— a ar hysbysiad dilys o ganlyniad negyddol i brawf cymhwysol a gymerwyd gan P, a b pan fo P yn oedolyn sy’n cyrraedd Cymru gyda phlentyn sy’n 11 oed neu drosodd y mae gan P gyfrifoldeb drosto, ar hysbysiad dilys o ganlyniad negyddol o brawf cymhwysol a gymerwyd gan y plentyn. 2 O ran P— a pan fo’n meddu ar hysbysiad y cyfeirir ato ym mharagraff (1), a b pan ofynnir iddo wneud hynny gan swyddog mewnfudo, rhaid i P ddangos yr hysbysiad, naill ai’n ffisegol neu’n ddigidol, os gofynnir iddo wneud hynny gan swyddog mewnfudo. 3 Nid yw paragraffau (1) a (2) yn gymwys i P os yw P yn blentyn o dan 11 oed sy’n cyrraedd Cymru gydag oedolyn sydd â chyfrifoldeb dros P. 4 Ym mharagraffau (1) a (2), nid yw cyfeiriadau at P yn cynnwys— a person a ddisgrifir ym mharagraff 2, 3, 4, 7, 8, 9, 10, 11, 12 neu 28 o Atodlen 2, b gweithiwr cludiant ffyrdd fel y’i disgrifir ym mharagraff 6 o Atodlen 2. c person a ddisgrifir mewn unrhyw is-baragraff o baragraff 3(1) o Atodlen 1A. 5 At ddibenion y rheoliad hwn— a mae prawf yn brawf cymhwysol os yw’n cydymffurfio â pharagraff 1 o Atodlen 1A, b mae hysbysiad o ganlyniad negyddol yn ddilys os yw’n cynnwys yr wybodaeth a bennir ym mharagraff 2 o Atodlen 1A. RHAN 3 Gofyniad i ynysu etc. Gofyniad i ynysu: cyrraedd o fan y tu allan i’r Deyrnas Unedig 7 1 Mae’r rheoliad hwn yn gymwys i berson (“P”)— a sy’n cyrraedd Cymru ar long neu awyren o wlad neu diriogaeth nad yw’n esempt , neu b sydd — i yn cyrraedd Cymru ar long neu awyren o wlad neu diriogaeth esempt nad yw’n rhan o’r Deyrnas Unedig , a ii sydd wedi bod mewn gwlad neu diriogaeth nad yw’n esempt o fewn y cyfnod o 10 o ddiwrnodau sy’n dod i ben ar y diwrnod y mae P yn cyrraedd Cymru. 2 Rhaid i P— a teithio’n uniongyrchol i fangre benodol yng Nghymru sy’n addas i P breswylio ynddi tan ddiwedd diwrnod olaf ynysiad P, neu b teithio’n uniongyrchol i ran o’r Deyrnas Unedig heblaw Cymru. 3 Pan fo P yn teithio i fangre benodol yng Nghymru i breswylio ynddi, fel sy’n ofynnol gan baragraff (2)(a), ni chaniateir i P adael na bod y tu allan i’r fangre cyn diwedd diwrnod olaf ynysiad P— a onid yw wedi ei awdurdodi i wneud hynny gan reoliad 10(4) (gadael y fangre dros dro), neu b onid yw’r paragraff hwn yn peidio â bod yn gymwys mewn perthynas â P yn rhinwedd rheoliad 10(3) (gadael Cymru). 4 At ddibenion paragraffau (2) a (3), y fangre benodol yw— a y fangre a bennir yng ngwybodaeth am deithiwr P fel y fangre y mae P yn bwriadu preswylio ynddi at ddibenion y rheoliad hwn (oni ... fo is-baragraff (d) yn gymwys i P); b pan fo P yn berson a ddisgrifir— i ym mharagraff 1(1)(a) i (k) o Atodlen 2 nad yw wedi bodloni’r amodau ym mharagraff 1(2) o’r Atodlen honno, neu ii paragraff 1(1)(l) o’r Atodlen honno, mangre y mae P yn bwriadu preswylio ynddi at ddibenion y rheoliad hwn; c pan na fo gwybodaeth am deithiwr P yn pennu’r fangre y mae P yn bwriadu preswylio ynddi at ddibenion y rheoliad hwn, y fangre a drefnwyd gan P o dan baragraff (5); d pan fo P yn ddarostyngedig i ofyniad a osodir o dan neu yn rhinwedd y Deddfau Mewnfudo i breswylio mewn mangre arbennig yng Nghymru, y fangre honno. 5 Pan na fo gwybodaeth am deithiwr P yn pennu’r fangre y mae P yn bwriadu preswylio ynddi at ddibenion y rheoliad hwn, rhaid i P— a wneud trefniadau cyn gynted a bo’n rhesymol ymarferol i breswylio mewn mangre yng Nghymru sy’n addas i breswylio ynddi tan ddiwedd diwrnod olaf ynysiad P, a b hysbysu’r Ysgrifennydd Gwladol yn electronig cyn gynted ag y bo’n rhesymol ymarferol o gyfeiriad y fangre honno gan ddefnyddio cyfleuster a ddarparwyd gan yr Ysgrifennydd Gwladol at y diben hwnnw. 6 Ond pan fo P wedi cyrraedd Cymru drwy borthladd, rhaid i P gydymffurfio ậ gofynion paragraff (5) cyn i P adael y porthladd. 7 Pan fo paragraff (5) yn gymwys, rhaid i Weinidogion Cymru ddarparu’r cynorthwy, neu drefnu darpariaeth o’r cynhorthwy, y maent yn ystyried yn angenrheidiol (os o gwbl) i sicrhau y gall P wneud y trefniadau a grybwyllir ym mharagraff (5)(a). Gofyniad i ynysu: cyrraedd o ran arall o’r Deyrnas Unedig 8 1 Mae’r rheoliad hwn yn gymwys i berson (“P”)— a sy’n cyrraedd Cymru o rywle arall yn y Deyrnas Unedig, a b sydd o fewn y cyfnod o 10 o diwrnod sy’n dod i ben ar y diwrnod y mae P yn cyrraedd Cymru wedi bod mewn gwlad neu diriogaeth nad yw’n esempt ; 2 Ond nid yw cyfeiriadau at P yn cynnwys— a person— i sy’n cyrraedd Cymru at ddiben dychwelyd i’r fangre yng Nghymru y mae’r person yn preswylio ynddi at ddibenion rheoliad 7(3); a ii person a adawodd Cymru dros dro, am un neu ragor o’r resymau a awdurdodir yn rheoliad 10(4); b person— i y mae’n ofynnol iddo breswylio mewn mangre yn rhywle arall yn y Deyrnas Unedig o dan ddarpariaeth mewn Rheoliadau a wneir mewn perthynas â Lloegr, yr Alban neu Ogledd Iwerddon (yn ôl y digwydd) sy’n cyfateb i’r Rheoliadau hyn, ii y caniateir iddo adael y rhan arall honno o’r Deyrnas Unedig dros dro yn rhinwedd y Rheoliadau hynny, a iii sy’n aros yng Nghymru am ddim hwy nag sy’n angenrheidiol. c person— i nad yw’n ofynnol iddo ynysu mwyach o dan Reoliadau Diogelu Iechyd (Coronafeirws, Teithio Rhyngwladol) (Lloegr) 2020 yn rhinwedd rheoliad 4(13A) o’r Rheoliadau hynny, ii sydd yng Nghymru am un neu ragor o’r rhesymau a restrir yn rheoliad 10(4)(b) i (k) o’r Rheoliadau hyn, a iii sy’n aros yng Nghymru am ddim hwy nag sy’n angenrheidiol. 3 O ran P— a rhaid iddo deithio’n uniongyrchol i fangre yng Nghymru sy’n addas i P breswylio ynddi tan ddiwedd diwrnod olaf ynysiad P, a b ni chaiff adael y fangre na bod y tu allan iddi cyn diwedd diwrnod olaf ynysiad P— i onid yw wedi ei awdurdodi gan reoliad 10(4) (gadael y fangre dros dro) i wneud hynny, neu ii onid yw’r paragraff hwn yn peidio â bod yn gymwys mewn perthynas â P yn rhinwedd rheoliad 10(3) (gadael Cymru). 4 Rhaid i P hefyd— a cyn cyrraedd Cymru, neu b cyn gynted ag y bo’n ymarferol ar ôl cyrraedd Cymru, hysbysu’r Ysgrifennydd Gwladol yn electronig am gyfeiriad y fangre y mae P yn bwriadu preswylio ynddi at ddibenion paragraff (3) gan ddefnyddio cyfleuster a ddarperir gan yr Ysgrifennydd Gwladol at y diben hwnnw. Gofynion ynysu: esemptiadau 9 1 At ddibenion y Rhan hon, ystyr “gwlad neu diriogaeth esempt” yw— a gwlad neu diriogaeth o fewn yr ardal deithio gyffredin; b gwlad neu diriogaeth a restrir yn Atodlen 3; ac mae unrhyw gyfeiriad at “gwlad neu diriogaeth nad yw’n esempt” i’w ddehongli yn unol â hynny. 2 Nid yw rheoliad 7 ac 8 yn gymwys i berson a ddisgrifir— a ym mharagraff 1(1)(a) i (k) o Atodlen 2 sy’n bodloni’r amodau ym mharagraff 1(2) o’r Atodlen honno; b ym mharagraffau 2 i 39 o Atodlen 2. Gofynion ynysu: eithriadau 10 1 Mae’r rheoliad hwn yn gymwys pan fo gofyniad i ynysu yn ei gwneud yn ofynnol i berson (“P”) breswylio mewn mangre (a pheidio â gadael y fangre na bod y tu allan iddi) yng Nghymru. 2 Ystyr “gofyniad i ynysu” mewn perthynas â P yw gofyniad a osodir gan— a rheoliad 7(3); b rheoliad 8(3)(b). 3 Mae gofyniad i ynysu yn peidio â bod yn gymwys mewn perthynas â P os yw P yn gadael Cymru, onid yw P y tu allan i Gymru dros dro at ddiben a awdurdodir gan baragraff (4)(b) i (k). 4 Caniateir i P adael y fangre a bod y tu allan iddi am gyhyd ag y bo’n angenrheidiol— a i deithio at ddibenion gadael Cymru yn y modd a ddisgrifir gan baragraff (3); b i gael angenrheidiau sylfaenol (gan gynnwys ar gyfer personau eraill yn y fangre neu unrhyw anifeiliaid anwes yn y fangre), pan na fo’n bosibl neu’n ymarferol— i i berson arall yn y fangre eu cael ar ran P, neu ii eu cael drwy ddanfoniad i’r fangre gan drydydd parti; c i geisio cynhorthwy meddygol, pan fo angen y cynhorthwy hwnnw ar frys neu yn unol â chyngor ymarferydd meddygol cofrestredig; d i gael gwasanaeth iechyd a ddarperir gan ymarferydd meddygol cofrestredig, pan fo trefniadau wedi eu gwneud i ddarparu’r gwasanaeth cyn i P gyrraedd y Deyrnas Unedig; e i gynorthwyo person sy’n derbyn gwasanaeth iechyd a ddisgrifir ym mharagraff (d), neu i fod gyda’r person hwnnw os yw P yn blentyn y mae gan y person hwnnw gyfrifoldeb amdano; ea pan fo P yn blentyn nad yw’n byw ar yr un aelwyd â rhieni P, neu ag un o rieni P, i barhau â threfniant sydd eisoes yn bodoli er mwyn cael mynediad at, a chyswllt rhwng, P a rhieni P, ac at ddibenion yr is-baragraff hwn, mae “rhiant” yn cynnwys person nad yw’n rhiant i P, ond sydd â chyfrifoldeb rhiant dros P, neu sy’n gofalu amdano; f i gael gafael ar wasanaethau milfeddygol— i pan fo angen y gwasanaethau hynny ar fyrder ar gyfer anifail anwes yn y fangre, a ii pan na fo’n bosibl i berson arall yn y fangre gael mynediad i’r gwasanaethau hynny; g i wneud gweithgareddau penodedig mewn perthynas â garddwriaeth fwytadwy, ond dim ond os yw P yn preswylio yn y fangre mewn cysylltiad â’r gweithgareddau hynny; h i osgoi salwch neu anaf neu i ddianc rhag risg o niwed; i i fodloni rhwymedigaeth gyfreithiol, gan gynnwys mynd i’r llys neu fodloni amodau mechnïaeth, neu i gymryd rhan mewn achos cyfreithiol; j i gael gafael ar wasanaethau cyhoeddus (gan gynnwys gwasanaethau cymdeithasol neu wasanaethau i ddioddefwyr)— i pan fo cael gafael ar y gwasanaeth yn hanfodol i lesiant P, a ii pan na ellir darparu’r gwasanaeth os yw P yn aros yn y fangre; ja pan fo P yn cystadlu mewn digwyddiad chwaraeon a bennir yn Atodlen 4 neu’n darparu hyfforddiant neu gymorth arall i berson sy’n cystadlu mewn digwyddiad o’r fath, i gymryd rhan yn y digwyddiad neu i ymgymryd â hyfforddiant neu weithgareddau eraill sy’n gysylltiedig â’r digwyddiad; jb pan fo P yn gwasanaethu fel swyddog mewn digwyddiad chwaraeon o’r fath, neu’n ymwneud â’i gynnal, i fynd i’r digwyddiad neu i ymgymryd â gweithgareddau sy’n gysylltiedig â gwasanaethu fel swyddog neu gynnal y digwyddiad; jc . . . . . . . . . . . . . . . . . . . . . . . . . . . . . . . . jd . . . . . . . . . . . . . . . . . . . . . . . . . . . . . . . . je . . . . . . . . . . . . . . . . . . . . . . . . . . . . . . . . jf . . . . . . . . . . . . . . . . . . . . . . . . . . . . . . . . jg . . . . . . . . . . . . . . . . . . . . . . . . . . . . . . . . jh pan fo P yn athletwr elît sydd wedi teithio i’r Deyrnas Unedig i gael un neu ragor o archwiliadau meddygol, i fynd i’r archwiliad hwnnw, ar yr amod— i bod yr archwiliad meddygol at ddiben busnes sy’n penderfynu pa un ai i gynnig contract i P i gymryd rhan mewn cystadleuaeth elît ar ran y busnes hwnnw, ii bod gan P gadarnhad ysgrifenedig yn ei feddiant oddi wrth y busnes hwnnw o’r trefniadau y cyfeirir atynt ym mharagraff (i), a iii bod y trefniadau hynny wedi eu gwneud cyn i P gyrraedd y Deyrnas Unedig; ji pan fo P yn berson sy’n teithio gydag athletwr elît at ddiben is-baragraff (jh), i ddarparu cynorthwy a chymorth i’r athletwr elît hwnnw mewn cysylltiad ag archwiliad meddygol o’r fath; jj pan fo P yn athletwr elît sydd wedi contractio â busnes i gymryd rhan mewn cystadleuaeth elît, i gymryd rhan mewn cystadleuaeth o’r fath neu ymgymryd â hyfforddiant neu weithgareddau eraill sy’n gysylltiedig â’r gystadleuaeth elît honno; k am resymau tosturiol, gan gynnwys i fynd i angladd— i aelod o deulu P; ii ffrind agos. 5 O ran P— a pan fo rhwymedigaeth gyfreithiol yn ei gwneud yn ofynnol i P newid y fangre y mae’n preswylio ynddi at ddiben gofyniad i ynysu, neu b pan na fo P fel arall yn gallu aros yn y fangre y mae P yn preswylio ynddi at ddiben gofyniad i ynysu, caiff P deithio’n uniongyrchol i fangre arall yng Nghymru sy’n addas i P breswylio ynddi tan ddiwedd diwrnod olaf ynysiad P; ac mae cyfeiriadau yn y Rhan hon at fangre, mewn perthynas â gofyniad i ynysu, i’w darllen yn unol â hynny. 6 Pan fo paragraff (5) yn gymwys, rhaid i P hysbysu’r Ysgrifennydd Gwladol yn electronig am gyfeiriad y fangre arall cyn gynted ag y bo’n rhesymol ymarferol gan ddefnyddio cyfleuster a ddarparwyd gan yr Ysgrifennydd Gwladol at y diben hwnnw. 7 Nid yw gofyniad i ynysu yn gymwys mewn perthynas ag unrhyw gyfnod pan fo P— a wedi ei symud ymaith i le, wedi ei gyfarwyddo i fynd i le neu wedi ei gyfarwyddo i aros mewn lle gan swyddog mewnfudo, cwnstabl neu swyddog iechyd y cyhoedd o dan Atodlen 21 i Ddeddf y Coronafeirws 2020 ; b wedi ei gadw mewn lle yn rhinwedd gofyniad a osodir o dan y Deddfau Mewnfudo. 8 At ddibenion y rheoliad hwn— mae i “athletwr elît” (“ elite athlete ”) yr un ystyr ag ym mharagraff 38(2)(a) o Atodlen 2 mae i “cystadleuaeth elît” (“ elite competition ”) yr un ystyr ag ym mharagraff 38(2)(b) o Atodlen 2 a ystyr “garddwriaeth fwytadwy” (“ edible horticulture ” ) yw tyfu— llysiau wedi eu diogelu a dyfir mewn systemau tai gwydr, llysiau maes a dyfir yn yr awyr agored, gan gynnwys llysiau, perlysiau, salad deiliog a thatws, ffrwythau meddal a dyfir yn yr awyr agored neu o dan orchudd, coed sy’n dwyn ffrwyth, gwinwydd a choesynnau, neu madarch; ystyr “gwasanaeth iechyd” (“ health service ”) yw gwasanaeth a ddarperir ar gyfer y canlynol neu mewn cysylltiad â’r canlynol— atal salwch, gwneud diagnosis o salwch neu ei drin, neu hybu neu warchod iechyd y cyhoedd; ystyr “ymarferydd meddygol cofrestredig” (“ registered medical practitioner ”) yw person sydd wedi ei gofrestri’n llawn o fewn yr ystyr a roddir i “fully registered” yn Neddf Meddygol 1983 sydd yn dal trwydded i ymarfer o dan y Ddeddf honno; ystyr “gweithgareddau penodedig” (“ specified activities ”), mewn perthynas â garddwriaeth fwytadwy, yw— cynnal a chadw cnydau, cynaeafu cnydau, codi twneli a’u datgymalu, gosod dulliau dyfrhau a’u cynnal, hwsmonaeth cnydau, pacio a phrosesu cnydau ar fangreoedd cyflogwyr, paratoi mannau a chyfryngau tyfu a’u datgymalu, gwaith cynhyrchu sylfaenol cyffredinol mewn garddwriaeth fwytadwy, gweithgareddau sy’n ymwneud â goruchwylio timau o weithwyr garddwriaeth. b . . . . . . . . . . . . . . . . . . . . . . . . . . . . . . . . c . . . . . . . . . . . . . . . . . . . . . . . . . . . . . . . . d . . . . . . . . . . . . . . . . . . . . . . . . . . . . . . . . e . . . . . . . . . . . . . . . . . . . . . . . . . . . . . . . . Gofyniad ar bersonau sydd â chyfrifoldeb am blentyn 11 Pan osodir gofyniad ar blentyn o dan reoliad 7, 8 neu 10, rhaid i berson sydd â chyfrifoldeb am y plentyn gymryd pob mesur rhesymol i sicrhau bod y plentyn yn cydymffurfio â’r gofyniad. Diwrnod olaf yr ynysu 12 At ddibenion rheoliadau 7, 8 a 10, diwrnod olaf ynysiad P yw diwrnod olaf y cyfnod o 10 niwrnod sy’n dechrau ar y diwrnod ar ôl y diwrnod yr oedd P mewn gwlad neu diriogaeth nad yw’n esempt ddiwethaf . Rheolau arbennig sy’n berthnasol i bobl sy’n teithio o Ddenmarc 12A . . . . . . . . . . . . . . . . . . . . . . . . . . . . . . . . Rheolau arbennig sy’n berthnasol i bobl sy’n teithio o Dde Affrica 12C . . . . . . . . . . . . . . . . . . . . . . . . . . . . . . . . RHAN 3A ... . . . . . . . . . . . . . . . . . . . . . . . . . . . . . . . . RHAN 3B Teithio o Dde Affrica Gwahardd awyrennau a llestrau rhag teithio’n uniongyrchol o Dde Affrica 12D . . . . . . . . . . . . . . . . . . . . . . . . . . . . . . . . RHAN 3C Teithio o wlad neu diriogaeth a restrir yn Atodlen 3A Mesurau ychwanegol sy’n gymwys i bersonau sy’n teithio o wlad neu diriogaeth a restrir yn Atodlen 3A 12E 1 Mae’r rheoliad hwn yn gymwys pan fo gofyniad ynysu (o fewn yr ystyr a roddir gan reoliad 10(2)) yn cael ei osod ar berson (“P”) am fod P— a wedi cyrraedd Cymru o wlad neu diriogaeth a restrir yn Atodlen 3A, neu b wedi bod mewn gwlad neu diriogaeth a restrir yn Atodlen 3A o fewn y cyfnod o 10 niwrnod sy’n dod i ben â’r diwrnod y mae P yn cyrraedd Cymru. 2 Mae rheoliadau 7(1) ac 8(1) i’w darllen mewn perthynas â P fel pe bai cyfeiriadau at “gwlad neu diriogaeth nad yw’n esempt” yn gyfeiriadau at “gwlad neu diriogaeth a restrir yn Atodlen 3A”. 3 Mae’r gofyniad ynysu sydd wedi ei osod ar P yn rhinwedd rheoliad 7(1) neu 8(1) fel y’i haddesir gan baragraff (2), hefyd wedi ei osod ar bob aelod o aelwyd P. 4 Er gwaethaf rheoliad 9(2), mae rheoliadau 7 ac 8 yn gymwys i P. 5 Nid yw aelod o aelwyd P wedi ei esemptio rhag y gofyniad i ynysu yn rhinwedd rheoliad 9(2). 6 Yn unol â hynny nid yw P nac unrhyw aelod o aelwyd P i’w drin fel person a ddisgrifir mewn unrhyw baragraff o Atodlen 2. 7 At ddibenion rheoliad 10, mae aelod o aelwyd P i’w drin fel pe bai P oedd y person hwnnw. 8 Mae rheoliad 10 yn gymwys i P (ac aelod o aelwyd P yn rhinwedd paragraff (7)) fel pe bai’r canlynol wedi ei roi yn lle paragraff (4) o’r rheoliad hwnnw— 4 Caiff P adael y fangre a bod y tu allan iddi— a cyhyd ag y bo’n angenrheidiol— i i geisio cynhorthwy meddygol, pan fo angen hynny ar frys neu yn unol â chyngor ymarferydd meddygol cofrestredig; ii i osgoi salwch difrifol, anaf difrifol neu risg arall o niwed difrifol; iii i gyflawni rhwymedigaeth gyfreithiol, gan gynnwys mynd i’r llys neu fodloni amodau mechnïaeth, neu i gymryd rhan mewn achos cyfreithiol; b os yw’n ofynnol iddo wneud hynny gan gwnstabl; c i deithio at ddiben gadael Cymru. 9 Nid yw’r rheoliad hwn yn gymwys pan, o ran P— a mae’n weithiwr cludiant ffyrdd (o fewn yr ystyr a roddir ym mharagraff 6 o Atodlen 2), b bu ddiwethaf ym Mhortiwgal o fewn y cyfnod o 10 niwrnod sy’n dod i ben ar y diwrnod y mae P yn cyrraedd Cymru, ac c nid yw, yn ystod y cyfnod hwnnw, wedi bod mewn unrhyw wlad neu diriogaeth arall a restrir yn Atodlen 3A. Gwahardd awyrennau a llestrau sy’n teithio’n uniongyrchol o wlad neu diriogaeth a restrir yn Atodlen 3A rhag cyrraedd 12F 1 Ni chaiff y person sy’n rheoli awyren neu lestr neu sydd â rheolaeth dros awyren neu lestr yr oedd ei man ymadael diwethaf neu ei fan ymadael diwethaf yn wlad neu diriogaeth a restrir yn Atodlen 3A beri na chaniatáu i’r awyren neu’r llestr gyrraedd Cymru, oni bai— a ei bod yn rhesymol angenrheidiol iddi neu iddo wneud hynny er mwyn sicrhau diogelwch yr awyren neu’r llestr neu iechyd a diogelwch unrhyw berson ar ei bwrdd neu ar ei fwrdd; b mai dim ond at ddiben ail-lenwi’r awyren neu’r llestr â thanwydd, neu gynnal a chadw’r awyren neu’r llestr, y mae’n cyrraedd Cymru, ac na chaniateir i unrhyw deithwyr fynd ar fwrdd yr awyren neu’r llestr neu ddod oddi ar yr awyren neu’r llestr; c mai ambiwlans awyr yw’r awyren a’i fod yn glanio at ddiben cludo person i gael triniaeth feddygol; neu d bod cyrraedd yn ofynnol fel arall yn unol â chyfarwyddyd a ddyroddir o dan Atodlen 3A i Ddeddf Llongau Masnach 1995 . 2 Nid yw paragraff (1) yn gymwys i— a awyren a weithredir yn fasnachol neu lestr a weithredir yn fasnachol nad yw’n cludo unrhyw deithwyr; b awyren neu lestr a weithredir gan Lywodraeth ei Mawrhydi yn y Deyrnas Unedig neu i’w chefnogi; c awyren neu lestr a oedd mewn gwlad neu diriogaeth a restrir yn Atodlen 3A ddiweddaf 11 o ddiwrnodau neu ragor cyn cyrraedd Cymru. 3 Yn y rheoliad hwn— a ystyr “cyrraedd” yw— i mewn perthynas ag awyren, glanio; ii mewn perthynas â llestr, angori yn unrhyw fan; b ystyr “teithiwr” yw person a gludir mewn awyren neu ar lestr ac eithrio aelod o’i chriw neu o’i griw. Rhan 4 Gorfodi a Throseddau Gorfodi gofyniad i ynysu 13 1 Pan fo gan gwnstabl sail resymol dros amau bod person (“P”) yn torri rheoliad 7(3) neu 8(3)(b), caiff y cwnstabl— a cyfarwyddo P i ddychwelyd i’r fangre y mae P yn preswylio ynddi, b symud P ymaith i’r fangre, neu c pan na fo’n ymarferol neu’n briodol cymryd y cam yn is-baragraff (a) neu (b) o dan yr amgylchiadau, symud P ymaith i fangre wedi’i threfnu gan Weinidogion Cymru sy’n addas i P breswylio ynddi at ddibenion rheoliad 7(3) neu 8(3)(b). 2 Caiff cwnstabl sy’n arfer y pŵer ym mharagraff (1)(b) neu (c) ddefnyddio grym rhesymol, os yw hynny’n angenrheidiol, wrth arfer y pŵer. 3 Pan fo P yn blentyn yng nghwmni person sydd â chyfrifoldeb am y plentyn— a caiff y cwnstabl gyfarwyddo’r person â’r cyfrifoldeb hwnnw i fynd â’r plentyn i’r fangre y mae’r plentyn yn preswylio ynddi, a b rhaid i’r person, i’r graddau y bo’n rhesymol ymarferol, sicrhau bod y plentyn yn cydymffurfio ag unrhyw gyfarwyddyd neu gyfarwyddiad a roddir gan y cwnstabl i’r plentyn. 4 Caiff cwnstabl gymryd unrhyw gamau eraill y mae’r cwnstabl yn ystyried eu bod yn angenrheidiol ac yn gymesur i hwyluso arfer pŵer a roddir i’r cwnstabl gan y rheoliad hwn. 5 Ni chaiff cwnstabl arfer pŵer a roddir i’r cwnstabl gan y rheoliad hwn oni fo’r cwnstabl yn ystyried ei bod yn angenrheidiol ac yn gymesur gwneud hynny. Troseddau 14 1 Mae oedolyn sy’n torri gofyniad yn rheoliad — a 4(1) neu (4), aa 6A(1) neu (2), b 5(2), c 7(2), (3) neu (5), ... d 8(3) neu (4), e 10(6), ... f 11 ... neu g . . . . . . . . . . . . . . . . . . . . . . . . . . . . . . . . g 12D(1), yn cyflawni trosedd. 1A Ond nid yw person yn cyflawni trosedd pan fo’n torri gofyniad yn rheoliad 6A(1), os oedd yn credu’n rhesymol ar adeg y toriad fod hysbysiad o ganlyniad negyddol yn ei feddiant yn ymwneud â’r person neu â phlentyn y mae gan y person gyfrifoldeb drosto (yn ôl y digwydd), yn ddilys ac o brawf cymhwysol (at ddibenion y rheoliad hwnnw). 2 Mae’n drosedd i oedolyn ddarparu gwybodaeth anwir neu gamarweiniol i’r Ysgrifennydd Gwladol at ddibenion rheoliad 4, 5, 7(5), 8(4) neu 10(6)— a pan fo’r person yn gwybod bod yr wybodaeth yn anwir neu’n gamarweiniol, neu b pan fo’r person yn ddi-hid ynghylch pa un a yw’n anwir neu’n gamarweiniol. 3 Mae oedolyn sy’n methu cydymffurfio â chyfarwyddyd a roddir gan gwnstabl o dan reoliad 13 yn cyflawni trosedd. 4 Mae oedolyn sy’n rhwystro yn fwriadol unrhyw berson sy’n arfer swyddogaethau o dan y Rheoliadau hyn yn cyflawni trosedd. 5 Mae’n amddiffyniad i gyhuddiad o gyflawni trosedd o dan baragraff (1) neu (3) i ddangos bod gan y person esgus rhesymol dros dorri’r gofyniad neu fethu â chydymffurfio â’r gofyniad o dan sylw. 5A Mewn perthynas â throsedd o dorri rheoliad 6A(1), mae’r amgylchiadau y mae gan berson esgus rhesymol oddi tanynt yn cynnwys— a pan oedd person yn anffit yn feddygol i ddarparu sampl ar gyfer prawf cymhwysol cyn teithio i Gymru ac yn meddu ar ddogfen, wedi ei llofnodi gan ymarferydd meddygol sydd â hawl i ymarfer yn y wlad neu’r diriogaeth y mae’r ymarferydd hwnnw wedi ei leoli ynddi, i’r perwyl hwnnw, b pan nad oedd yn rhesymol ymarferol i berson gael prawf cymhwysol cyn teithio i Gymru oherwydd— i anabledd, ii yr angen i gael triniaeth feddygol frys, c pan oedd person yn mynd gyda pherson a ddisgrifir yn is-baragraff (b) er mwyn darparu cymorth (boed feddygol neu fel arall) ac nad oedd yn rhesymol ymarferol i’r person a oedd yn mynd gydag ef gael prawf cymhwysol cyn teithio i Gymru, d pan oedd person wedi dechrau ar ei daith i Gymru mewn gwlad neu diriogaeth lle nad oedd prawf cymhwysol ar gael i’r cyhoedd (gyda thaliad neu hebddo) neu nad oedd yn rhesymol ymarferol i berson gael prawf cymhwysol oherwydd diffyg mynediad rhesymol i brawf cymhwysol neu gyfleuster profi ac nad oedd yn rhesymol ymarferol iddo gael prawf cymhwysol yn ei fan ymadael diwethaf os oedd hwnnw’n wahanol i’r fan lle y dechreuodd ei daith, e pan oedd yr amser y mae wedi ei gymryd i berson deithio o’r wlad neu’r diriogaeth lle y dechreuodd ar ei daith i wlad neu diriogaeth ei fan ymadael diwethaf cyn cyrraedd Cymru yn golygu nad oedd yn rhesymol ymarferol iddo fodloni’r gofyniad ym mharagraff 1(c) o Atodlen 1A, ac nad oedd yn rhesymol ymarferol iddo gael prawf cymhwysol yn ei fan ymadael diwethaf. 6 Mae person sy’n cyflawni trosedd o dan y rheoliad hwn yn agored ar euogfarn ddiannod i ddirwy. 7 Mae adran 24 o Ddeddf yr Heddlu a Thystiolaeth Droseddol 1984 yn gymwys mewn perthynas â throsedd o dan y rheoliad hwn fel pe bai’r rhesymau yn is-adran (5) o’r adran honno yn cynnwys— a cynnal iechyd y cyhoedd; b cynnal trefn gyhoeddus. Erlyn 15 Ni chaniateir dwyn achos am drosedd o dan y Rheoliadau hyn ond gan y Cyfarwyddwr Erlyniadau Cyhoeddus neu unrhyw berson sydd wedi ei ddynodi gan Weinidogion Cymru. Hysbysiadau cosb benodedig 16 1 Caiff swyddog mewnfudo ddyroddi hysbysiad cosb benodedig i unrhyw oedolyn y mae’r swyddog yn credu’n rhesymol ei fod wedi cyflawni trosedd— a o dan reoliad 14(1) neu (2)— i mewn perthynas â gofyniad yn rheoliad 4(1) neu (4), 5(2), 6A(1) neu (2) neu 7(5), neu ii mewn perthynas â thorri gofyniad yn rheoliad 11 sy’n ymwneud â’r gofyniad yn rheoliad 7(5), neu b o dan reoliad 14(4) lle credir bod y person yn fwriadol wedi rhwystro person oedd yn arfer swyddogaeth mewn perthynas ag un o’r gofynion hynny. 2 Caiff cwnstabl ddyroddi hysbysiad cosb benodedig i unrhyw oedolyn y mae’r cwnstabl yn credu’n rhesymol ei fod wedi cyflawni trosedd o dan y Rheoliadau hyn. 3 Hysbysiad yw hysbysiad cosb benodedig sy’n cynnig i’r person y’i dyroddir iddo y cyfle i gael ei ryddhau o unrhyw atebolrwydd am euogfarn am y drosedd drwy dalu cosb benodedig i— a Gweinidogion Cymru, neu b person a ddynodir gan Weinidogion Cymru at ddibenion cael taliad o dan y rheoliad hwn. 4 Pan ddyroddir hysbysiad i berson o dan y rheoliad hwn mewn cysylltiad â throsedd— a ni chaniateir dwyn unrhyw achos am y drosedd cyn diwedd y cyfnod o 28 o ddiwrnodau sy’n dechrau ar y dyddiad y dyroddir yr hysbysiad; b ni chaniateir euogfarnu’r person o’r drosedd os yw’r person yn talu’r gosb benodedig cyn diwedd y cyfnod hwnnw. 5 Rhaid i hysbysiad cosb benodedig— a disgrifio’r amgylchiadau yr honnir eu bod yn ffurfio’r drosedd, b datgan y cyfnod pan (oherwydd paragraff (4)(a)) na ddygir achos am y drosedd, c pennu swm y gosb benodedig, d datgan enw a chyfeiriad y person y caniateir talu’r gosb benodedig iddo, ac e pennu dulliau o dalu a ganiateir. 6 Pan ddyroddir yr hysbysiad cosb benodedig mewn cysylltiad â throsedd— a o dorri gofyniad a osodir gan reoliad 7(2), neu (3), 8(3) neu 11, aa o dorri gofyniad a osodir gan reoliad 6A, b o dan reoliad 14(3), neu c o dan reoliad 14(4) lle credir bod y person yn fwriadol wedi rhwystro person oedd yn arfer swyddogaeth mewn perthynas â rheoliad 7(2) neu (3), 8(3) neu 11, mae’r swm a bennir o dan baragraff (5)(c) i fod fel a nodir ym mharagraff (6A) . 6A Mae’r swm a bennir yn gosb benodedig ym mharagraff (6) i fod— a yn achos yr hysbysiad cosb benodedig cyntaf a geir, yn £500; b yn achos yr ail hysbysiad cosb benodedig a geir, yn £1000; c yn achos y trydydd hysbysiad cosb benodedig a geir, yn £2000; d yn achos y pedwerydd hysbysiad cosb benodedig a geir, ac unrhyw hysbysiad cosb benodedig a geir wedi hynny, yn £4000. 7 Pan ddyroddir yr hysbysiad cosb benodedig mewn cysylltiad â throsedd (“trosedd gwybodaeth neu hysbysu”) — a o dorri gofyniad a osodir gan reoliad 4(1) neu (4), 5(2), 7(5), 8(4) neu 10(6), neu b o dan reoliad 14(4) lle credir bod y person yn fwriadol wedi rhwystro person oedd yn arfer swyddogaethau mewn perthynas ag un o’r gofynion hynny, rhaid i’r swm a bennir o dan baragraff (5)(c) fod yn £60 (yn ddarostyngedig i baragraffau (8) a (9)). 8 Caiff hysbysiad cosb benodedig a ddyroddir mewn cysylltiad â throsedd gwybodaeth neu hysbysu bennu, os telir £30 cyn diwedd y cyfnod o 14 o ddiwrnodau sy’n dechrau â’r diwrnod ar ôl dyddiad y dyroddir yr hysbysiad, mai dyna yw swm y gosb benodedig. 9 Ond os yw’r person y dyroddir iddo hysbysiad cosb benodedig mewn cysylltiad â throsedd gwybodaeth neu hysbysu eisoes wedi cael hysbysiad cosb benodedig mewn cysylltiad â’r drosedd honno— a nid yw paragraff (8) yn gymwys, a b y swm a bennir fel y gosb benodedig fydd— i yn achos yr ail hysbysiad cosb benodedig a geir, £120; ii yn achos y trydydd hysbysiad cosb benodedig a geir, £240; iii yn achos y pedwerydd hysbysiad cosb benodedig a geir, £480; iv yn achos y pumed hysbysiad cosb benodedig a geir, £960; v yn achos y chweched hysbysiad cosb benodedig a geir, ac unrhyw hysbysiad cosb benodedig a geir wedi hynny, £1920. 10 Pa bynnag ddull arall a bennir o dan baragraff (5)(e), caniateir talu cosb benodedig drwy ragdalu a phostio llythyr sy’n cynnwys swm y gosb (mewn arian parod neu fel arall) i’r person y nodir ei enw o dan baragraff (5)(d) i’r cyfeiriad a nodir. 11 Pan fo llythyr yn cael ei anfon fel a grybwyllir ym mharagraff (10), ystyrir bod taliad wedi ei wneud ar yr adeg y byddai’r llythyr hwnnw wedi cael ei ddanfon yn nhrefn arferol y post. 12 Mewn unrhyw achos, mae tystysgrif— a sy’n honni ei bod wedi ei llofnodi gan neu ar ran— i Gweinidogion Cymru, neu ii person sydd wedi ei ddynodi gan Weinidogion Cymru o dan baragraff (3)(b), a b sy’n datgan bod y taliad am y gosb benodedig wedi dod i law, neu heb ddod i law, erbyn y dyddiad a bennir yn y dystysgrif, yn dystiolaeth o’r ffeithiau a ddatgenir. RHAN 5 Rhannu gwybodaeth Defnyddio a datgelu gwybodaeth 17 1 Yn y rheoliad hwn ac yn rheoliad 18, ystyr “gwybodaeth berthnasol” yw— a gwybodaeth am deithiwr o Gymru; b gwybodaeth am deithiwr o weddill y Deyrnas Unedig. 2 At ddibenion y rheoliad hwn— a ystyr “gwybodaeth am deithiwr o Gymru” yw— i gwybodaeth am deithiwr a roddir i’r Ysgrifennydd Gwladol at ddiben rheoliad 4 neu 5; ii gwybodaeth a ddarparwyd i’r Ysgrifennydd Gwladol mewn hysbysiad a wnaed o dan reoliad 7(5)(b), 8(4) neu 10(6); b ystyr “gwybodaeth am deithiwr o weddill y Deyrnas Unedig” yw gwybodaeth a roddir i berson o dan ddarpariaeth mewn Rheoliadau a wnaed mewn perthynas â Lloegr, yr Alban neu Ogledd Iwerddon (yn ôl y digwydd) sy’n cyfateb i ddarpariaeth a grybwyllir yn is-baragraff (a). 3 Yn y rheoliad hwn, mae unrhyw gyfeiriad at ddeiliad gwybodaeth yn gyfeiriad at— a yr Ysgrifennydd Gwladol; b person y datgelwyd yr wybodaeth iddo o dan baragraff (4) neu (5). 4 Caiff deiliad gwybodaeth am deithiwr o Gymru ddatgelu’r wybodaeth i berson arall (y “derbynnydd”) o dan amgylchiadau pan fo’n angenrheidiol i’r derbynnydd gael yr wybodaeth— a at ddiben arfer swyddogaeth y derbynnydd o dan — i y Rheoliadau hyn, neu ii Rheoliadau a wnaed mewn perthynas â Lloegr, yr Alban neu Ogledd Iwerddon (yn ôl y digwydd) sy’n cyfateb â’r Rheoliadau yma; b at ddiben— i atal perygl i iechyd y cyhoedd o ganlyniad i ledaeniad haint neu halogiad y coronafeirws, ii monitro lledaeniad haint neu halogiad y coronafeirws, neu iii rhoi effaith i unrhyw drefniant neu gytundeb rhyngwladol sy’n ymwneud â lledaeniad haint neu halogiad y coronafeirws; c at ddiben sy’n gysylltiedig â’r diben a ddisgrifir yn is-baragraff (a) neu (b), neu sydd fel arall yn gysylltiedig â‘r diben hwnnw 5 Caiff deiliad gwybodaeth am deithiwr o weddill y Deyrnas Unedig ei ddatgelu i berson arall (“y derbynnydd”) mewn amgylchiadau lle ei bod hi’n angenrheidiol i’r derbynnydd gael y wybodaeth— a at ddiben arfer swyddogaeth y derbynnydd o dan y Rheoliadau yma; b at ddiben— i atal perygl i iechyd y cyhoedd yng Nghymru o ganlyniad i ledaeniad haint neu halogiad y coronafeirws, ii monitro lledaeniad haint neu halogiad y coronafeirws yng Nghymru, neu iii rhoi effaith yng Nghymru i unrhyw drefniant neu gytundeb rhyngwladol sy’n ymwneud â lledaeniad haint neu halogiad y coronafeirws; c at ddiben sy’n gysylltiedig â diben a ddisgrifir yn is-baragraff (a) neu (b) neu ddiben sydd fel arall yn gysylltiedig â’r diben hwnnw. 6 Ni all deiliad gwybodaeth berthnasol ddefnyddio’r wybodaeth ac eithrio— a at ddiben arfer swyddogaeth y deiliad o dan y Rheoliadau hyn; b yn achos gwybodaeth am deithiwr o Gymru, at ddiben a ddisgrifir ym mharagraff (4)(b); c yn achos gwybodaeth am deithiwr o weddill y Deyrnas Unedig, at ddiben a ddisgrifir ym mharagraff (5)(b); d at ddiben sy’n gysylltiedig â diben a ddisgrifir yn is-baragraff (a), (b) neu (c), neu ddiben sydd fel arall yn gysylltiedig â’r diben hwnnw. 7 Er gwaethaf paragraffau (4), (5) a (6), nid yw’r rheoliad hwn yn cyfyngu’r amgylchiadau lle y gellir fel arall ddatgelu’r wybodaeth yn gyfreithiol, neu lle y gellir defnyddio’r wybodaeth o dan unrhyw ddeddfiad arall neu reol gyfreithiol arall. 8 Nid yw datgeliad a awdurdodir gan y rheoliad hwn yn torri— a rhwymedigaeth o safbwynt cyfrinachedd sy’n ddyledus gan y person sy’n gwneud y datgeliad, neu b unrhyw gyfyngiad arall ar ddatgelu gwybodaeth (ym mha fodd bynnag y’i gorfodir). 9 Nid oes unrhyw beth yn y rheoliad hwn yn awdurdodi datgelu data personol pan fo gwneud hynny yn torri’r ddeddfwriaeth diogelu data. 10 Ym mharagraff (9) , mae i “ddeddfwriaeth diogelu data” a “data personol” yr ystyr a roddir i “data protection legislation” rhodder “a ” yr ystyr a roddir i “personal data” yn adran 3 o Ddeddf Diogelu Data 2018 . Hunanargyhuddo 18 1 Caniateir i wybodaeth berthnasol gael ei defnyddio fel tystiolaeth yn erbyn y person y mae’r wybodaeth yn ymwneud ag ef mewn achos troseddol. 2 Pan ddefnyddir yr wybodaeth mewn achos ac eithrio ar gyfer trosedd o dan y Rheoliadau hyn neu adran 5 o Ddeddf Anudon 1911 (datganiadau anwir a wneir ac eithrio ar lw)— a ni chaniateir i unrhyw dystiolaeth sy’n ymwneud â’r wybodaeth gael ei rhoi gan yr erlyniad nac ar ei ran, a b ni chaniateir i unrhyw gwestiwn sy’n ymwneud â’r wybodaeth gael ei ofyn gan yr erlyniad nac ar ei ran. 3 Nid yw paragraff (2) yn gymwys— a os rhoddir tystiolaeth sy’n ymwneud â’r wybodaeth gan y person a’i darparodd, neu ar ei ran, yn ystod yr achos, neu b os gofynnir cwestiwn sy’n ymwneud â’r wybodaeth gan y person hwnnw, neu ar ei ran, yn ystod yr achos. RHAN 6 Adolygu a dod i ben Adolygu’r gofynion 19 Rhaid i Weinidogion Cymru adolygu’r angen am y gofynion a osodir gan y Rheoliadau hyn, ac a yw’r gofynion hynny’n gymesur â’r hyn y mae Gweinidogion Cymru yn ceisio ei gyflawni drwyddynt— a erbyn 29 Mehefin 2020, b erbyn 27 Gorffennaf 2020; c o leiaf unwaith yn y cyfnod o 28 o ddiwrnodau sy’n dechrau â 28 Gorffennaf 2020; d o leiaf unwaith ym mhob cyfnod dilynol o 28 o ddiwrnodau. Y Rheoliadau’n dod i ben 20 1 Daw’r Rheoliadau hyn i ben ar ddiwedd y cyfnod o 12 mis sy’n dechrau â’r diwrnod y deuant i rym. 2 Nid yw’r ffaith bod y Rheoliadau hyn wedi dod i ben yn effeithio ar ddilysrwydd unrhyw beth a wneir yn unol â’r Rheoliadau hyn cyn iddynt ddod i ben. Mark Drakeford Y Prif Weinidog, un o Weinidogion Cymru 5 Mehefin 2020